Súradnice: 50°6′23″S 14°25′10″V﻿ / ﻿50,10639°S 14,41944°V﻿ / 50.10639; 14.41944

Park **Stromovka**, pôvodne **Královská obora**, sa nachádza v Prahe-Bubenči v nive Vltavy južne od Císařského ostrova, od ktorého ju oddeľuje prieplav. Pôvodne išlo o oboru prislúchajúcu k miestodržiteľskému letohrádku. Časť Královskej obory bola koncom 19. storočia vyčlenená pre vybudovanie výstaviska. Park je udržiavaný v štýle anglického parku. Je chránený ako prírodná pamiatka s názvom Královská obora a je tiež spolu s miestodržiteľským letohrádkom chránený ako kultúrna pamiatka.

História
--------

Štvrtok v Stromovke, obraz Viktora Barvitia z roku 1885
Predpokladá sa, že Královská obora bola založená kráľom Přemyslom Otakarom II. V roku 1268 v mieste brestovej dúbravy. Historická zmienka o Královskej obore (v Ovenci) sa týka roku 1320, kedy ju Ján Luxemburský vyňal z majetku, ktorý postupoval svätovítskemu prepoštstvu. V r. 1495 bol na južnej náhornej hrane obory vystavaný kráľovský lovecký letohrádok pre Vladislava Jagelovského, dnešný miestodržiteľský letohrádok.

V roku 1547 bol v obore zriadený rybník a o 12 rokov neskôr bola obora rozšírená. Po roku 1578 bol lovecký letohrádok v obore renesančne prestavaný ako lodžiová vyhliadková stavba a v roku 1584 boli na príkaz Rudolfa II. vykonané parkové úpravy, vytvorené ďalšie rybníky a prerazená štôlňa pre napájanie nového Veľkého rybníka, ktorá privádzala vltavskú vodu od Havírny (stavba na ľavom brehu niekoľko metrov proti prúdu od dnešného Štefánikovho mosta) pod Letnou do stredu Královskej odbory. Česká komora sa zrejme v tejto súvislosti odvďačila panovníkovi tým, že zakúpila mlyn v Prednom Ovenci a darovala ho Rudolfovi II. - Ide o dnešný Cisársky mlyn na západnom okraji Stromovky. Cisársky mlyn bol v rokoch 1589-1590 prestavaný, jeho areál bol rozšírený o arkádovú chodbu a kúpeľ s grottou a navyše tu bola vybudovaná brusiareň drahých kameňov. V r. 1606 bola k cisárskemu mlynu pristavená mohutná reprezentačná brána. V roku 1679 však Cisársky mlyn vyhorel. O desať rokov neskôr (1689) bola v Královskej obore v blízkosti Veľkého rybníka postavená nákladom grófa Krištofa Vratislava z Mitrovic Královská dvorana (neskoršia Šlechtova reštaurácia).

Šlechtova reštaurácia (2008)
Občerstvenie pri Šlechtovej reštaurácii
Od roku 1804 je Královská obora sprístupnená verejnosti a je využívaná ako park, pre ktorý sa ujal názov Stromovka. Súčasné úpravy pochádzajú z 19. storočia, kedy boli niektoré rybníky zrušené a vytvorená súčasná sústava lúk a zalesnených plôch. Bolo vysadených veľa druhov introdukovaných drevín a záhradných kultivarov, čo vytvorilo z Královskej odbory významné arborétum. Pri povodni v auguste 2002 bola zaplavená vodou, čo viedlo k čiastočnému poškodeniu vegetácie. Časť odbory za železničnou traťou Praha-Děčín pri rieke Vltave potom poškodila ďalšia veľká povodeň v júni 2013.

Roku 1866 spoločnosť Buštěhradská dráha predĺžila železničnú trať od Kladna, ktorá doteraz končila na Bruske (dnešnej stanice Praha-Dejvice) horným okrajom Stromovky do Bubonov, kde ju napojila na štátnu dráhu. V Stromovke trať prechádza krátkym tunelom, nazývaným bubenečský či Dejvický. 

V roku 1885 bola do Královskej obory predĺžená trať koňky, ktorá od roku 1884 končila pri Marinkovej továrni v Holešoviciach (pri dnešnom Veľtržnom paláci). 8. septembra 1898 bola ako prvá z pražských tratí koňky sprevádzkovaná pre elektrickú dopravu. Od 15. mája 1908 bolo vybudované pri Výstavisku električkové obratisko, druhé v Prahe, prvé stále. Úsek Výstavisko - Královská obora bol naposledy v prevádzke 28. septembra 1941, koľaje boli vytrhané 1944, neskôr bolo v úvodnej časti tohto úseku obnovené obratisko Výstavisko. Pri bývalej konečnej Královská obora doteraz stojí budova bývalej vozovne. 

Pri príležitosti Jubilejnej zemskej výstavy v Prahe roku 1891 bola pri hornom vstupe parku (pri dnešnom severnom konci Oveneckej ulice) ukončená Křižíkova elektrická dráha na Letnej, prvá elektrická električková trať v Prahe aj v českých krajinách, nadväzujúca na Letenskej lanovku. Roku 1893 bola električková trať predĺžená Stromovkou k Miestodržiteľskému letohrádku, pričom prekračovala železničný tunel. Roku 1903 boli koľaje z Královskej odbory odstránené. 

V roku 1891 bol v Královskej obore pri trati, neďaleko výstaviska, usporiadaný II. všesokolský slet. Sokoli sa tak pripojili k Jubilejnej výstave na blízkom výstavisku, kde sa prezentovali svojou výstavkou. Prípravy trochu skomplikovala jarná povodeň, ktorá vyhliadnutý pozemok zaniesla bahnom. Za necelé dva mesiace boli na pozemku zapožičanom mestom vybudované tribúny a ďalšie objekty, 15 dní po celej akcii bol pozemok v pôvodnom stave mestu vrátený.

V súčasnej dobe Královská obora slúži k rekreačným, športovým i kultúrno vzdelávacím účelom. 

Pod zvernicou vedie bubenečský tunel, súčasť tunelového komplexu Blanka, súčasti pražského Mestského okruhu. Po mnohých odkladoch bol otvorený na jeseň roku 2015.

### Športoviská

Na západnom okraji odbory sa nachádza tenisový areál Tenisového klubu Sparta Praha a areál Centra športu MV ČR - ľahkoatletická Hala Otakara Janderu.

Referencie
----------

1. ↑   *Stránky AOPK ČR* [online]. AOPK ČR, [cit. 2016-11-12]. Dostupné online. (po česky)
2. ↑  KOZÁKOVÁ, Zlata. *Sokolské slety*. Praha : Orbis, 1994. ISBN 80-235-0029-5. Kapitola II.Všesokolský slet, s. 8.

Pozri aj
--------

* Zoznam chránených území v Prahe
* Císařský ostrov

Iné projekty
------------

Commons
* Spolupracuj na Commons Commons ponúka multimediálne súbory na tému **Královská obora**

Externé odkazy
--------------

* Vyhláška ktorou sa určujú chránené prírodné výtvory v Prahe
* BioLib.cz

### Literatúra

* *Smíchovsko a Zbraslavsko : společnou prací učitelstva*. Smíchov : vl.n. 1899. Dostupné online. – kapitola Královská Obora.

Zdroj
-----

*Tento článok je čiastočný alebo úplný preklad článku Královská obora na českej Wikipédii.*

| * z
* d
* u
Chránené územia v Prahe |
| --- |
| Chránená krajinná oblasť | 
* Český kras

 |
| Národné prírodné pamiatky | 
* Barrandovské skály
* Cikánka I
* Černé rokle
* Dalejský profil
* Letiště Letňany
* Lochkovský profil
* Požáry
* U Nového mlýna

 |
| Prírodné rezervácie | 
* Cyrilov
* Divoká Šárka
* Homolka
* Chuchelský háj
* Klánovický les
* Klapice
* Mýto
* Podhoří
* Prokopské údolí
* Radotínské údolí
* Slavičí údolí
* Staňkovka
* Šance
* Údolí Únětického potoka
* V pískovně
* Vinořský park

 |
| Prírodné pamiatky | 
* Baba
* Bažantnice v Satalicích
* Bílá skála
* Bohnické údolí
* Branické skály
* Cihelna v Bažantnici
* Cikánka II
* Ctirad
* Čimické údolí
* Dolní Šárka
* Dvorecké stráně
* Havránka
* Housle
* Hrnčířské louky
* Hvížďalka
* Cholupická bažantnice
* Chvalský lom
* Jabloňka
* Jenerálka
* Kalvárie v Motole
* Komořanské a modřanské tůně
* Královská obora
* Krňák
* Ládví
* Letenský profil
* Lítožnice
* Meandr Botiče
* Milíčovský les a rybníky
* Modřanská rokle
* Motolský ordovik
* Nad mlýnem
* Nad závodištěm
* Obora Hvězda
* Obora v Uhříněvsi
* Okrouhlík
* Opatřilka - Červený lom
* Opukový lom u Přední Kopaniny
* Orthocerový lůmek
* Pecka
* Petřín
* Pitkovická stráň
* Počernický rybník
* Pod školou
* Pod Žvahovem
* Podbabské skály
* Podolský profil
* Prameniště Blatovského potoka
* Pražský zlom
* Prosecké skály
* Radotínské skály
* Rohožník - lom v Dubči
* Salabka
* Sedlecké skály
* Skalka
* Skály v zoologické zahradě
* Střešovické skály
* Trojská
* U Branického pivovaru
* U Hájů
* U Závisti
* Údolí Kunratického potoka
* V hrobech
* Velká skala
* Vidoule
* Vizerka
* Xaverovský háj
* Zámky
* Zlatnice
* Zmrzlík
* Železniční zářez

 |
| Prírodné parky | 
* Botič-Milíčov
* Drahaň-Troja
* Hostivař-Záběhlice
* Klánovice-Čihadla
* Košíře-Motol
* Modřanská rokle-Cholupice
* Prokopské a Dalejské údolí
* Radotínsko-Chuchelský háj
* Rokytka
* Říčanka
* Šárka-Lysolaje

 |